# J. B. Lippincott Company

J. B. Lippincott & Co. fou una editorial estatunidenca fundada a Filadèlfia (Pennsilvània) el 1836 per Joshua Ballinger Lippincott. Fou establerta el 1885 com a J. B. Lippincott Company.

## Història
### 1836-1977

Joshua Ballinger Lippincott (18 de març del 1813 - 5 de gener del 1886) fundà l'editorial a Filadèlfia quan tenia 23 anys. J. B. Lippincott & Co. començà el negoci publicant bíblies i devocionaris abans d'estendre el seu àmbit a la història, la biografia, la ficció la poesia i els llibres de regal. Més endavant, hi afegí almanacs, llibres de dret i medicina, llibres de text i diccionaris.
El 1849, Lippincott adquirí Grigg, Elliot & Co., una editorial i majorista d'orígens que es remuntaven a la imprenta i llibreria Benjamin i Jacob Johnson el 1792. J. B. Lippincott & Co. esdevingué Lippincott, Grambo & Co. el 1850 abans de tornar al seu nom anterior el 1855. L'empresa fou establerta el 1878 com a J. B. Lippincott Company.
Lippincott publicà el primer llibre de text d'infermeria dels Estats Units el 1878 i el primer número de l'American Journal of Nursing el 1900. Cap al final del segle xix, Lippincott era una de les editorials més grans i conegudes del món. Lippincott's Monthly Magazine, una revista que contenia una novel·la completa, relats curts, poemes i articles d'opinió, fou publicat entre el 1868 i el 1914 als Estats Units i el Regne Unit. Així mateix, al segle xx esdevingué una editorial important de llibres escolars de treball per a l'educació primària i secundària, així com llibres de referència, llibres de text i revistes de medicina i infermeria. El 1961, Lippincott adquirí l'editorial religiosa A. J. Holman, amb seu a l'edifici A.J. Holman and Company.

### 1978-1995

El 1978, J. B. Lippincott Company fou adquirida per Harper & Row Publishers, Inc. A. J. Holman fou venuda a la Junta de l'Escola Dominical de la Convenció Baptista del Sud el 1979. Les divisions comercial, juvenil i escolar de Lippincott es fusionaren amb les de Harper. Les activitats editorials restants en medicina, infermeria i disciplines afins es combinaren amb el catàleg de Harper per formar J.B. Lippincott - the Health Professions Publisher of Harper & Row. El 1990, Lippincott fou adquirit per Wolters Kluwer N.V. dels Països Baixos. J. B. Lippincott Company celebrà el seu 200è aniversari el 1992.

### 1996-

Wolters Kluwer fusionà Lippincott amb la seva altra editorial mèdica, Raven Press, el 1996 per formar Lippincott-Raven Publishers. El 1998 Wolters Kluwer adquirí l'editorial mèdica Williams & Wilkins i la combinà amb Lippincott-Raven per formar Lippincott Williams & Wilkins. Després d'una altra reorganització interna de Wolters Kluwer el 2002, Lippincott Williams & Wilkins deixà d'existir com a entitat operativa. En canvi, els noms Lippincott Williams & Wilkins i Lippincott avui en dia es fan servir exclusivament com a segells editorials de Wolters Kluwer Health.

## Dirigents

| Presidents de J. B. Lippincott Company Joshua Ballinger Lippincott (1885-1886) Craige Lippincott (1886-1911) J. Bertram Lippincott (1911-1926), (president, 1926-1940) Joseph Wharton Lippincott (1926-1949), (president, 1949-1958) Howard K. Bauernfeind (1949-1958), (president, 1958-1973) Joseph W. Lippincott, Jr. (1958-1978), (president 1974-1978) Barton H. Lippincott (1978-1981), (president, 1981-1987) Edward B. Hutton, Jr. (1981-1983) Lewis Reines (1985-1986) | Peter D. Nalle (1987-1990) Alan M. Edelson (1990-1994) Mary Martin Rogers (1995-1996) Referències 1 2 3 4 5 Freeman, J. Stuart. Towards a Third Century of Excellence: An Informal History of the J. B. Lippincott Company on the Occasion of Its Two-Hundredth Anniversary (en anglès). Filadèlfia: J. B. Lippincott Co., 1992. ISBN 9780397512980.  ↑ Lippincott, Joshua Ballinger (en anglès). Marquis Who's Who, 1963, p. 316.  ↑ J. B. Lippincott & Co.. The Author and his Audience: With a Chronology of Major Events in the Publishing History of J. B. Lippincott Company (en anglès). Filadèlfia: J. B. Lippincott Co., 1967, p. 75 i 76.  ↑ «Encyclopedia of Greater Philadelphia | Printing and Publishing» (en anglès). [Consulta: 27 febrer 2022]. ↑ «Board's Bible Publishing Firm Moved to Nashville» (en anglès). Baptist Press, 30-10-1979. Registres d'autoritat WorldCat BNF (1) GND (1) LCCN (1) VIAF (1) ISNI (1) SUDOC (1) |